open-index/open-wikipedia-markdown huggingface dataset:
สกุลอาย-อาย

**สกุลอาย-อาย** หรือ ***Daubentonia*** เป็นสกุลเดียวของ **Daubentoniidae** วงศ์ของลีเมอร์  เป็นไพรเมตที่มีถิ่นกำเนิดอยู่บริเวณส่วนใหญ่ของมาดากัสการ์

อาย-อาย *(Daubentonia madagascariensis)* เป็นสมาชิกเพียงสปีชีส์เดียวที่ยังมีอยู่  อย่างไรก็ตาม มีสายพันธุ์ที่สองที่เรียกว่า อาย-อายยักษ์ *(Daubentonia robusta)* มีชีวิตอยู่จนกระทั่งเมื่อไม่นานมานี้ และสูญพันธุ์ไปในช่วง 1,000 ปีที่ผ่านมา

## อ้างอิง
ชื่อชั่วคราว

**ชื่อชั่วคราว** () เป็นชื่อเบื้องต้นของผลิตภัณฑ์หรือโครงการ การใช้งานนี้พบได้ทั่วไปโดยเฉพาะในภาพยนตร์, โทรทัศน์, เกม,  ดนตรี และการพิมพ์

## การใช้งาน
ชื่อชั่วคราวมักใช้ในภาพยนตร์ โทรทัศน์ เกม ดนตรีและสิ่งพิมพ์ ส่วนใหญ่มักใช้เนื่องจากยังไม่มีการตัดสินใจเกี่ยวกับชื่ออย่างเป็นทางการหรือเพื่อปกปิดลักษณะที่แท้จริงของโครงการ

มักใช้ในสิ่งพิมพ์ทางการค้าเป็น (wt)

หมวดหมู่:การสร้างภาพยนตร์

### ใช้เป็นชื่อในการผลิต
บางครั้งมีการใช้คำว่า "ชื่อผลงาน" แทนคำว่า "ชื่อชั่วคราว" ชื่อเรื่องเป็นเพียงเรื่องเชิงปฏิบัติเท่านั้น เพื่อป้องกันความสับสน เนื่องจากแนวคิดสำหรับชื่อเรื่องสามารถเปลี่ยนแปลงได้ตลอดเวลาด้วยเหตุผลหลายประการ ตัวอย่างเช่น ในขณะที่ภาพยนตร์เจมส์ บอนด์มักผลิตภายใต้ชื่อที่เป็นตัวเลขอย่างเช่น *Bond 22* จนกว่าจะมีการประกาศชื่ออย่างเป็นทางการเป็นส่วนหนึ่งของการตลาด ชื่อที่ออกฉายก็อาจเปลี่ยนแปลงได้เนื่องมาจากการเปลี่ยนแปลงโครงเรื่องที่สำคัญระหว่างการผลิต เช่นเดียวกับที่เกิดขึ้นกับ *[[จักรพรรดิกลายพันธุ์ อัศจรรย์พันธุ์ต๊อง]]* ของดิสนีย์ซึ่งมีชื่อชั่วคราวว่า *Kingdom of the Sun* 

ในบางกรณี อาจมีการใช้ชื่อเรื่องชั่วคราวเป็นชื่อภาพยนตร์ในที่สุด เช่น กรณีที่พระเอก ซามูเอล แอล. แจ็กสัน ยืนกรานจะใช้ชื่อเรื่องว่า *[[เลื้อยฉก เที่ยวบินระทึก|Snakes on a Plane]]* หลังจากที่เขาได้รู้ว่าชื่อภาพยนตร์จะถูกเปลี่ยนเป็น *Pacific Air Flight 121* เมื่อมีการเข้าฉาย

### ใช้เป็นชื่อลวง
ชื่อเรื่องปลอมมักถูกใช้โดยภาพยนตร์ที่มีชื่อเสียงหรือละครซีรีส์ทางโทรทัศน์เพื่อป้องกันไม่ให้เกิดความสนใจที่ไม่พึงประสงค์จากสื่อหรือกลุ่มแฟน ๆ ตัวอย่างที่โดดเด่นของชื่อเรื่องที่เป็นกลอุบาย ได้แก่ *Blue Harvest* (*[[สตาร์ วอร์ส 3 ชัยชนะของเจได]]*), *Red Gun* (*[[ตระกูลแห่งมังกร]]*) และภาพยนตร์แบทแมน เรื่อง *[[แบทแมน บีกินส์]]*, *[[แบทแมน อัศวินรัตติกาล]]* และ *[[แบทแมน อัศวินรัตติกาลผงาด]]* ซึ่งผลิตภายใต้ชื่อเรื่อง *The Intimidation Game*, *Rory's First Kiss* และ *Magnus Rex*

## อ้างอิง
อันดับฐานลีเมอร์

**อันดับฐานลีเมอร์** หรือ **Lemuriformes** เป็นเพียงอันดับฐานเดียวของไพรเมตที่อยู่ภายใต้อันดับย่อย Strepsirrhini รวมถึงลีเมอร์ของมาดากัสการ์ เช่นเดียวกับกาเลโกและวงศ์ลิงลมของแอฟริกาและเอเชีย แม้ว่าทางเลือกของงอนุกรมวิธานที่เป็นที่นิยมจะจัดวงศ์ใหญ่ลิงลมในอันดับฐานของมันเอง Lorisiformes

**อันดับฐานลีเมอร์**เป็นไพรเมตมีลักษณะเฉพาะคือฟันที่เป็นหวี ชุดฟันเฉพาะทางที่อยู่บริเวณด้านหน้าและด้านล่างของปาก ส่วนใหญ่ใช้ในการสางขนขณะแปรงขน

## ประวัติศาสตร์วิวัฒนาการ

## การจำแนกประเภททางอนุกรมวิธาน

## หมายเหตุ

## อ้างอิง
ชะนีมือขาวกลาง

**ชะนีมือขาวกลาง** (*Hylobates lar entelloides*) เป็นชนิดย่อยของชะนีมือขาวที่ใกล้สูญพันธุ์ มีถิ่นกำเนิดในมาเลเซีย พม่า และไทย

## อ้างอิง

หมวดหมู่:สิ่งมีชีวิตที่เกือบอยู่ในข่ายใกล้การสูญพันธุ์
หมวดหมู่:ชะนี
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศมาเลเซีย
หมวดหมู่:สัตว์ที่พบในประเทศพม่า
หนังสือบริคณห์สนธิ

**หนังสือบริคณห์สนธิ** () ของบริษัท เป็นเอกสารของบริษัทที่สำคัญในเขตอำนาจศาลบางแห่ง ในการก่อตั้งบริษัทที่ผู้เริ่มก่อการร่วมกันจัดทำขึ้นตามข้อกำหนดของกฎหมายในการจัดตั้งบริษัทจำกัดเพื่อใช้แสดงเจตจำนงของบริษัทต่อบุคคลทั่วไป โดยเป็นเอกสารที่แสดงรายละเอียดต่าง ๆ ซึ่งทำให้ผู้ถือหุ้น เจ้าหนี้ และผู้ที่เกี่ยวข้องกับบริษัททราบว่าขอบเขตการดำเนินงานที่ได้รับอนุญาตคืออะไร แม้ว่าโดยปกติแล้วจะร่างไว้กว้างมากก็ตาม 

นอกจากนี้ยังแสดงทุนเริ่มแรกของบริษัทด้วย เป็นหนึ่งในเอกสารที่ต้องใช้จัดตั้งบริษัท ในประเทศอินเดีย สหราชอาณาจักร ไอร์แลนด์ แคนาดา ไนจีเรีย เนปาล บังกลาเทศ ปากีสถาน อัฟกานิสถาน ศรีลังกา ไทย และแทนซาเนีย และยังใช้ในเขตอำนาจศาลที่ใช้คอมมอนลอว์หลายแห่งใน เครือจักรภพ

สำหรับประเทศไทย หนังสือบริคณห์สนธิประกอบไปด้วยเอกสารทั้งหมดจำนวน 2 หน้า หน้าแรกให้รายละเอียดของกิจการอย่าง ชื่อบริษัทตามแบบจองชื่อนิติบุคคลทั้งภาษาไทยและภาษาอังกฤษ จังหวัดที่สำนักงานของบริษัทจะตั้งอยู่ วัตถุประสงค์ของบริษัท ทุนเรือนหุ้นที่จดทะเบียน ทุนจดทะเบียนของบริษัท รายละเอียดของผู้เริ่มก่อการ หน้าที่สองคือ ชื่อผู้เป็นพยาน

## อ้างอิง

หมวดหมู่:เอกสารทางธุรกิจ
หมวดหมู่:เอกสารทางกฎหมาย
หมวดหมู่:กฎหมายบริษัท
จังหวัดกัวดาลาฆารา

**กัวดาลาฆารา** (; ) เป็นจังหวัดหนึ่งของประเทศสเปนซึ่งอยู่ในแคว้นปกครองตนเองกัสติยา–ลามันชา ในปี 2019 มีประชากร 258,890 คน  ประชากรของจังหวัดมีการเติบโตเพิ่มขึ้นในช่วง 10 ปีที่ผ่านมา จังหวัดตั้งอยู่ใจกลางของคาบสมุทรไอบีเรีย

## อ้างอิง

หมวดหมู่:จังหวัดของประเทศสเปน
อิรี

**อิรี** () เป็นนครที่ตั้งอยู่บนชายฝั่งทางใต้ของทะเลสาบอิรีและที่ตั้งเทศมณฑลของเทศมณฑลอิรี รัฐเพนซิลเวเนีย สหรัฐอเมริกา เป็นเมืองที่มีประชากรมากเป็นอันดับ 5 ของรัฐเพนซิลเวเนีย และมีประชากรมากที่สุดในรัฐเพนซิลเวเนียตะวันตกเฉียงเหนือ โดยมีประชากร 94,831 คน จากการสำรวจสำมะโนประชากรปี 2020 เขตมหานครอิรีซึ่งแบ่งเป็น 2 เทศมณฑล มีประชากร 270,876 คน ในปี 2020 อิรีตั้งอยู่ห่างออกไปประมาณ  จากเมืองบัฟฟาโล อยู่ห่าง  จากคลีฟแลนด์ และอยู่ห่าง  จากพิตต์สเบิร์ก

## อ้างอิง

หมวดหมู่:เมืองในรัฐเพนซิลเวเนีย
สกุลกระแตหางขนนก

**สกุลกระแตหางขนนก** หรือ ***Ptilocercus*** เป็นสกุลของอันดับกระแตและเป็นสมาชิกเพียงสกุลเดียวของวงศ์ **Ptilocercidae**
## อนุกรมวิธาน
สกุลในปัจจุบัน (และวงศ์) มีอยู่สปีชีส์เดียวคือกระแตหางขนนก *(Ptilocercus lowii)* อย่างไรก็ตามสกุลนี้ถือว่าเก่าแก่มากและถือเป็นสกุลกระแตที่ดั้งเดิมที่สุด ในปี พ.ศ. 2559 มีการระบุสปีชีส์ใหม่จากจีนซึ่งมีอายุย้อนไปถึงช่วงอายุโอลิโกซีนตอนต้นเมื่อประมาณ 34 ล้านปีก่อน สปีชีส์  *[[Ptilocercus kylin]]* มีความคล้ายคลึงกับสิ่งมีชีวิตอย่างน่าทึ่งมากจนสามารถถือได้ว่าเป็นสิ่งมีชีวิตที่เป็นพี่น้องกัน สิ่งนี้ชี้ให้เห็นว่า Ptilocercidae มีวิวัฒนาการโดยแทบไม่มีการเปลี่ยนแปลงใดๆ เลยในช่วงหลายล้านปี

## อ้างอิง
พิกัดอัตราศุลกากร

**พิกัดอัตราศุลกากร** () คือ ภาษีที่เรียกเก็บโดยรัฐบาลของประเทศหรือสหภาพเหนือชาติ จากการนำเข้าหรือส่งออกสินค้า นอกจากจะเป็นแหล่งรายได้ของรัฐบาลแล้ว ภาษีนำเข้ายังสามารถเป็นรูปแบบหนึ่งของการควบคุมการค้าระหว่างประเทศและนโยบายที่จัดเก็บภาษีผลิตภัณฑ์จากต่างประเทศเพื่อส่งเสริมหรือปกป้องอุตสาหกรรมในประเทศอีกด้วย *[[พิกัดอัตราสรรพากร]]* (protective tariff) เป็นเครื่องมือการคุ้มครองที่ใช้กันอย่างแพร่หลายที่สุด ควบคู่ไปกับโควตาสินค้านำเข้า โควตาสินค้าส่งออก และมาตรการกีดกันที่มิใช่พิกัดศุลกากรอื่น ๆ

## อ้างอิง

หมวดหมู่:เศรษฐศาสตร์ระหว่างประเทศ
คตินิยมลดทอน

[right|thumb|300x300px| [เรอเน เดการ์ต เขียนใน De homine (1662) อ้างว่าสัตว์ที่ไม่ใช่มนุษย์สามารถอธิบายได้อย่างง่าย ๆ ว่าเป็นออโตมาตา ซึ่งหมายความโดยพื้นฐานแล้วว่าเป็นเพียงเครื่องจักรที่มีความซับซ้อนเชิงกลไกมากกว่า "เป็ดที่กำลังย่อยอาหาร" ตัวนี้ (Digesting Duck)]]
**คตินิยมลดทอน** () เป็นแนวคิดทางปรัชญาที่เกี่ยวข้องกันหลายประการเกี่ยวกับความสัมพันธ์ระหว่างปรากฏการณ์ต่าง ๆ ซึ่งสามารถอธิบายได้ในแง่ของปรากฏการณ์ที่ง่ายกว่าหรือพื้นฐานกว่า นอกจากนี้ยังอธิบายว่าเป็นตำแหน่งทางปัญญาและปรัชญาที่ตีความระบบที่ซับซ้อน ว่าเป็นผลรวมของส่วนต่าง ๆ

## อ้างอิง

หมวดหมู่:การอุบัติ
หมวดหมู่:ทฤษฎีทางญาณวิทยา
หมวดหมู่:ประชาน
หมวดหมู่:ญาณวิทยาของวิทยาศาสตร์
หมวดหมู่:ปรัชญาวิเคราะห์
หมวดหมู่:ทฤษฎีอภิปรัชญา
อินเนิร์ทเคียร์เชิน

**อินเนิร์ทเคียร์เชิน** () เป็นเทศบาลและหมู่บ้านในรัฐแบร์น ประเทศสวิตเซอร์แลนด์ ตั้งอยู่ในหุบเขาแอลป์ที่ล้อมรอบด้วยธรรมชาติอันงดงาม เป็นจุดเริ่มต้นสำคัญของเส้นทางผ่านภูเขาที่มีชื่อเสียง เช่น ช่องเขาซุสเทิน ช่องเขากริมเซิล ซึ่งเป็นเส้นทางท่องเที่ยวที่ได้รับความนิยมในหมู่ผู้ที่ชื่นชอบการขับรถชมทิวทัศน์และนักปั่นจักรยาน

ด้วยทำเลที่ตั้งใกล้กับเทือกเขาสูง อินเนิร์ทเคียร์เชินจึงเป็นจุดหมายปลายทางสำหรับนักปีนเขาและนักเดินป่า นอกจากนี้ ยังเป็นทางเข้าสู่โกรกธารอาเรอซึ่งเป็นช่องผาหินปูนที่ถูกแม่น้ำอาเรอกัดเซาะยาวนานหลายพันปี ทำให้เกิดทิวทัศน์ที่น่าตื่นตา

## อ้างอิง

หมวดหมู่:เทศบาลในรัฐแบร์น
โกรกธารอาเรอ

**โกรกธารอาเรอ** () เป็นโกรกธารหินปูน ตั้งอยู่ในภูมิภาคแบร์เนอร์โอเบอร์ลันท์ รัฐแบร์น ประเทศสวิตเซอร์แลนด์ โกรกธารแห่งนี้เกิดจากการกัดเซาะของแม่น้ำอาเรอผ่านชั้นหินปูนยาวนานหลายพันปีจนเกิดเป็นโกรกธารแคบสูงชัน และมีทางเดินที่สวยงามความยาวสองกิโลเมตร

โกรกธารอาเรอมีเส้นทางเดินไม้ที่สร้างขึ้นเพื่อให้นักท่องเที่ยวสามารถเดินชมทิวทัศน์ได้อย่างปลอดภัยและใกล้ชิดกับธรรมชาติ การเดินทางภายในช่องเขาจะพบกับน้ำสีฟ้าใสที่ไหลผ่านระหว่างหน้าผาหินปูนสูงตระหง่าน นอกจากนี้ ยังมีอุโมงค์และสะพานที่ช่วยให้การสำรวจช่องเขาน่าตื่นเต้นยิ่งขึ้น สถานที่แห่งนี้เปิดให้เข้าชมในช่วงฤดูใบไม้ผลิถึงฤดูใบไม้ร่วง และมีไฟส่องสว่างในช่วงกลางคืนบางช่วงของปี ทำให้สามารถสัมผัสบรรยากาศที่แตกต่างจากเวลากลางวัน โกรกธารอาเรอเป็นสถานที่ที่เหมาะสำหรับนักเดินทางที่ต้องการสัมผัสธรรมชาติอันงดงามและศึกษาภูมิศาสตร์ของเทือกเขาแอลป์อย่างใกล้ชิด

## อ้างอิง

หมวดหมู่:สถานที่ท่องเที่ยวในประเทศสวิตเซอร์แลนด์
เม่นบริสเตล

**เม่นบริสเตล** (***Chaetomys subspinosus***) เป็นสัตว์ฟันแทะที่อาศัยบนต้นไม้จากป่าแอตแลนติกในบราซิลตะวันออก มันเป็นชนิดเดียวของสกุล *Chaetomys* และวงศ์ย่อย Chaetomyinae. ได้รับการระบุอย่างเป็นทางการในปี พ.ศ. 2361 แต่แทบไม่มีใครพบเห็นอีกเลยจนกระทั่งเดือนธันวาคม พ.ศ. 2529 รัฐบาเยีย.  จากรัฐแซร์จีปีถึงรัฐเอชปีรีตูซังตู (ไม่มีบันทึกล่าสุดจากรัฐรีโอเดจาเนโร) แต่ยังคงหายากและตกอยู่ในภาวะคุกคามเนื่องจากการสูญเสียถิ่นที่อยู่อาศัยการลักลอบล่าสัตว์และการที่สัตว์ประสบอุบัติเหตุตายบนท้องถนน

## ลักษณะเฉพาะ

## การถกเถียงทางอนุกรมวิธาน

## อ้างอิง
สันต์ ศรีแก้วหล่อ

**สันต์ ศรีแก้วหล่อ** เกิดวันที่ 12 กันยายน พ.ศ. 2509 เป็นผู้กำกับละครและผู้ประพันธ์ชาวไทย

## ประวัติ
สันต์ ศรีแก้วหล่อ เกิดวันที่ 12 กันยายน พ.ศ. 2509 ที่ กรุงเทพมหานคร เป็นบุตรชายคนกลางของครอบครัว มีพี่น้อง 3 คน พี่ชาย 1 คน และน้องสาว 1 คน สันต์จบการศึกษาระดับมัธยมศึกษาที่โรงเรียนเทพศิรินทร์ สันต์เริ่มทำงานกับนิพนธ์ ผิวเณร และถกลเกียรติ วีรวรรณ จากการกำกับละครและละครเวทีของ เอ็กแซ็กท์ , ซีเนริโอ และเดอะ วัน เอ็นเตอร์ไพรส์ ต่อมาสันต์ได้กำกับละครเรื่องแรกคือ ฟ้าเพียงดิน ทางช่อง 3 HD  จากนนั้นเขาได้รับโอกาสกำกับละครเรื่อง เลือดขัตติยา ในปี 2547 และเป็นครั้งแรกที่เขาได้กำกับละครทางช่อง 5 และในปี 2556 เขาได้รับการกำกับละคร อีสา รวีช่วงโชติ

## ผลงานกำกับละคร

## รางวัล
* พ.ศ. 2568 รางวัลนาฏราช ผู้กำกับยอดเยี่ยม – สงครามสมรส

## อ้างอิง

## แหล่งข้อมูลอื่น
* 
 
หมวดหมู่:ผู้กำกับละครโทรทัศน์ชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากมหาวิทยาลัยรามคำแหง
หมวดหมู่:บุคคลที่เกิดในปี พ.ศ. 2509
หมวดหมู่:บุคคลในยุครัชกาลที่ 9
รหัสจดทะเบียนรถยนต์ระหว่างประเทศ

**รหัสจดทะเบียนรถยนต์ระหว่างประเทศ** หรือ **รหัสประจำตัวทะเบียนรถ** (VRI code) เป็นเครื่องหมายที่ใช้ในการแสดงประเทศของรถยนต์คันนั้น ๆ เมื่อเดินทางข้ามประเทศ ในหลายประเทศกำหนดให้ใช้ในลักษณะของสติ๊กเกอร์ แต่ในบางประเทศ อย่างเช่นประเทศในสหภาพยุโรปก็มีการกำหนดให้แสดงไว้บนป้ายทะเบียนรถด้วย แม้ตามอนุสัญญาว่าด้วยการจราจรทางถนน ณ กรุงเจนีวา ปี 1949 (Geneva Convention on Road Traffic of 1949) ซึ่งมีผลบังคับใช้ในปี 1952 จะกำหนดให้แสดงแยกไว้ก็ตาม ซึ่งมีการกำหนดรหัสขึ้นครั้งแรกในอนุสัญญาปารีสปี 1909 () และอนุสัญญาปารีสปี 1924 () ปัจจุบันมีการกำหนดให้มีการใช้ตามอนุสัญญาว่าด้วยการจราจรทางถนน ณ กรุงเจนีวา ปี 1949 (Geneva Convention on Road Traffic of 1949) และอนุสัญญาว่าด้วยการจราจรทางถนน ณ กรุงเวียนนา ปี 1968 (Vienna Convention on Road Traffic of 1968)

## ประวัติการใช้งาน
### อนุสัญญาปารีสปี 1909
ในอนุสัญญาปารีสปี 1909 มีการกำหนดรหัสจดทะเบียนรถยนต์ระหว่างประเทศเป็นครั้งแรก เนื่องด้วยต้องการจะระบุรถยนต์ของแต่คันว่ามาจากประเทศอะไร เนื่องจากรถยนต์มีรูปทรงที่หลากหมายและมีการจำหน่ายในหลายประเทศ และมีการกำหนดรูปแบบของสัญลักษณ์ โดยกำหนดให้ใช้รูปทรงวงรีขนาด 30 ซม. × 18 ซม. (12 นิ้ว × 7 นิ้ว) พร้อมอักษรย่อแทนชื่อประเทศสีดำ จำนวน 1 หรือ 2 ตัวอักษร โดยต้องติดไว้ที่ด้านหลังของรถ แยกจากแผ่นป้ายทะเบียน

### อนุสัญญาปารีสปี 1924

ในอนุสัญญาปารีสปี 1924 ได้มีการระบุคำว่า "เครื่องหมายแสดงความแตกต่าง" (distinguishing mark) ขึ้นเป็นครั้งแรก และได้กำหนดสามารถใช้ตัวย่อได้สามตัว และได้ระบุว่าสามารถกำหนดรหัสประจำดินแดนต่าง ๆ ได้ด้วย

## รหัสที่ใช้ในปัจจุบัน

## รหัสที่ไม่มีการใช้แล้ว

## ดูเพิ่มเติม
* การจดทะเบียนเครื่องบิน
* ใบอนุญาตขับขี่สากล
* ISO 3166
* อนุสัญญาว่าด้วยการจราจรทางถนน
* หมายเลขประจำตัวรถ

## อ้างอิง

## แหล่งข้อมูลอื่น

* Distinguishing Signs of Vehicles , UNECE
* Distinguishing Signs used on Vehicles in International Traffic Notified to the Secretary General of the United Nations, UNECE
* Convention on Road Traffic, Geneva, United Nations Treaty Collection
* Convention on Road Traffic, Vienna, United Nations Treaty Collection
* UN Economic Commission for Europe, Working Party on Road Transport (WP.11)
* ''Miscellaneous Proposals of Amendments to the Model Regulations on the Transport of Dangerous Goods: Identification of Approval Country in Marking'', UN/SCETDG/33/INF.5 (table compares ISO 3166 and DSIT codes)
* ''Association Francoplaque: Collectionneurs de Plaques d'Immatriculation''  (data mostly from RPW, above)
* ''European Registration Plate Association: Registration Plates of the World Online'' (registration required; data mostly from RPW, above)
เหตุรถทัศนาจรตกเหวที่เขาพนมรุ้ง พ.ศ. 2513

thumb|เหตุรถทัศนาจรตกเหวที่เขาพนมรุ้ง พ.ศ. 2513 (ที่มา : หนังสือพิมพ์ไทยรัฐ ฉบับวันที่ 23 เมษายน พ.ศ. 2513)
**เหตุรถทัศนาจรตกเหวที่เขาพนมรุ้ง** เป็นอุบัติเหตุหมู่ที่เกิดขึ้นเมื่อวันที่ 20 เมษายน พ.ศ. 2513 ที่บริเวณเขาพนมรุ้ง ส่งผลให้มีผู้เสียชีวิตจากเหตุการณ์ดังกล่าวทั้งสิ้น 42 ราย เป็นอุบัติเหตุทางถนนที่เกิดกับรถยนต์คันเดียวที่มีผู้เสียชีวิตมากที่สุด

## ภูมิหลัง
ชาวบ้านหมู่บ้านโคกใหญ่ อำเภอปราสาท จังหวัดสุรินทร์ จำนวนกว่า 70 คน ได้เดินทางโดยรถบรรทุกฮีโน่ 10 ล้อ หมายเลขทะเบียน สร.00547 เพื่อมาทัศนาจรที่ปราสาทหินพนมรุ้ง เมื่อวันที่ 20 เมษายน พ.ศ. 2513

ปราสาทหินพนมรุ้ง เป็นหนึ่งในปราสาทหินในกลุ่มราชมรรคา ตั้งอยู่ที่หมู่ที่ 2 (บ้านดอนหนองแหน) ตำบลตาเป๊ก อำเภอนางรอง (ปัจจุบันอยู่ในเขตการปกครองอำเภอเฉลิมพระเกียรติ) ห่างจากตัวเมืองบุรีรัมย์ลงมาทางทิศใต้ประมาณ 77 กิโลเมตร สูงประมาณ 200 เมตรจากพื้นราบ คำว่า **พนมรุ้ง** มาจากภาษาเขมร คำว่า **วนํรุง** แปลว่า **ภูเขาใหญ่** โดยได้ขึ้นทะเบียนเป็นโบราณสถานเมื่อปี พ.ศ. 2478

## เกิดอุบัติเหตุ
ภายหลังเสร็จสิ้นการเยี่ยมชมปราสาทหินพนมรุ้ง ผู้โดยสารจำนวนกว่า 70 คน ได้โดยสารในรถบรรทุกอย่างแออัด เพื่อเดินทางกลับ ในเวลาราว 14.00 นาฬิกา ช่วงลงเขาพนมรุ้ง ปรากฏว่ามีฝนตกหนักประกอบคนขับรถใช้เกียร์สูง เมื่อถึงจุดเกิดเหตุซึ่งเป็นโค้งหักมุมมาก ทำให้รถพุ่งลงข้างทางซึ่งเป็นทางลาดสูงชันกว่า 70 เมตร ส่งผลให้รถบรรทุกพังเสียหายทั้งคัน ผู้โดยสารกระเด็นออกจากตัวรถ ทำให้มีผู้เสียชีวิตทันทีในที่เกิดเหตุ 28 ราย 

ทหารและตำรวจจากหน่วยเรด้าและหน่วยพัฒนาการเคลื่อนที่เร็วเขาพนมรุ้ง ได้รับแจ้งและเข้าช่วยเหลือผู้บาดเจ็บในที่เกิดเหตุ นำส่งโรงพยาบาลบุรีรัมย์ โดยมีผู้บาดเจ็บสาหัส 15 ราย และบาดเจ็บเล็กน้อย 27 ราย และนำผู้เสียชีวิตทั้ง 28 รายไปยังวัดโคกขาม อำเภอปราสาท จังหวัดสุรินทร์

ต่อมาผู้บาดเจ็บซึ่งรักษาตัวที่โรงพยาบาลบุรีรัมย์ เสียชีวิตเพิ่มเติมอีก 14 ราย รวมมีผู้เสียชีวิตจากเหตุการณ์นี้ทั้งสิ้น 42 ราย

## สาเหตุของอุบัติเหตุ
จากการรายงานของผู้สื่อข่าว ซึ่งได้สัมภาษณ์ผู้บาดเจ็บ ได้ความว่าขณะเกิดเหตุ ผู้ขับรถคันเกิดเหตุมิใช่นายชาญ กมลเดช(เจ้าของรถ) หรือนายยุทธ กมลเดช(บุตรชายของเจ้าของรถ) ซึ่งทั้งสองเสียชีวิตในที่เกิดเหตุ แต่ผู้ขับรถขณะเกิดเหตุคือนายหาบ ไม่ทราบนามสกุล โดยขับรถขณะมีอาการมึนเมา ทั้งยังขับรถด้วยความเร็วฝ่าฝนที่ตกอย่างหนัก จนผู้โดยสารต้องร้องเตือน แต่นายหาบก็ไม่ฟัง จนกระทั่งเกิดเหตุดังกล่าว อย่างไรก็ตามไม่ปรากฏการสอบสวนอุบัติเหตุอย่างเป็นทางการ

## อุบัติเหตุอื่นในบริเวณดังกล่าว

* 15 เมษายน พ.ศ. 2552 - รถบรรทุกหกล้อแหกโค้ง เนื่องจากเบรคชำรุด เสียชีวิต 3 ราย 
* 17 กุมภาพันธ์ พ.ศ. 2553 - รถมินิบัสนำเที่ยวเสียหลักตกเขา มีผู้เสียชีวิต 1 ราย
* 6 ธันวาคม พ.ศ. 2561 - รถบรรทุกนักเรียน เสียหลักตกเนินเขา บริเวณหน้าศาลเจ้าพ่อปราสาททอง ก่อนขึ้นอุทยานประวัติศาสตร์พนมรุ้ง ส่งผลให้คนขับเสียชีวิต
* 28 มกราคม พ.ศ. 2568 - รถ 6 ล้อบรรทุกน้ำแข็งพลิกตะแคง โดยพบว่าล้อหลังทั้ง 4 ล้อ ไม่มีดอกยาง

## อ้างอิง

หมวดหมู่:อำเภอนางรอง
หมวดหมู่:อุบัติเหตุทางถนนในประเทศไทย
หมวดหมู่:ประเทศไทยในปี พ.ศ. 2513
หมวดหมู่:เหตุการณ์ในจังหวัดบุรีรัมย์
สกุลชิปมังก์

**สกุลชิปมังก์** หรือ ***Tamias*** คือสกุลของชิปมังก์ในเผ่า Marmotini หรือ เผ่ากระรอกดิน ของวงศ์กระรอก สกุลนี้ประกอบด้วยสปีชีส์เดียวคือ ชิปมังก์ตะวันออก (*Tamias striatus*). ชื่อของสกุลนี้คือ *Tamias* () หมายถึง "ผู้ดูแลทรัพย์สมบัติ", "คนจัดการทรัพย์สิน", หรือ "ผู้ดูแลบ้าน", 

## อ้างอิง
กวาน อี๋

**กวาน อี๋** () เป็นบุคคลในรัฐจ๊กก๊กในยุคสามก๊กของจีน มีบรรดาศักดิ์เป็นหั้นสือแต่งเฮา (漢壽亭侯 *ฮั่นโช่วถิงโหว*) เป็นบุตรชายของกวนหิน (關興 *กวาน ซิง*) ที่เกิดกับอนุภรรยา และเป็นหลานปู่ของกวนอู (關羽 *กวาน ยฺหวี่*)

## ประวัติ
ในปี ค.ศ. 220 ภายหลังจากกวนอูเสียชีวิต กวนหินผู้เป็นบิดาของกวาน อี๋ได้สืบทอดบรรดาศักดิ์หั้นสือแต่งเฮาของกวนอู หลังจากกวนหินเสียชีวิต กวาน ถ่ง (關統) บุตรชายคนโตของกวนหินและพี่ชายต่างมารดาของกวาน อี๋ได้สืบทอดบรรดาศักดิ์หั้นสือแต่งเฮา ต่อมากวาน ถ่งเสียชีวิตโดยไม่มีบุตรชายเป็นทายาท กวาน อี๋ที่เป็นน้องชายต่างมารดาของกวาน ถ่งจึงได้สืบทอดบรรดาศักดิ์หั้นสือแต่งเฮา 

ในอรรถาธิบายของเผย์ ซงจือ (裴松之) ใน*[[สามก๊กจี่]]* (三國志 *ซานกั๋วจื้อ*) ซึ่งอ้างอิงจาก*ฉู่จี้* (蜀記) บันทึกว่าหลังการล่มสลายของจ๊กก๊กเพราะถูกวุยก๊กพิชิตในปี ค.ศ. 263 บังโฮยบุตรชายของบังเต๊กที่ติดตามจงโฮยและเตงงายในการทำศึกพิชิตจ๊กก๊ก ได้สังหารหมู่ครอบครัวและทายาทของกวนอูเพื่อแก้แค้นให้บิดาที่ถูกประหารโดยกวนอูหลังยุทธการที่อ้วนเสียในปี ค.ศ. 219 จึงอนุมานได้ว่ากวาน อี๋อาจเสียชีวิตเพราะถูกบังโฮยสังหาร อย่างไรก็ตาม เนื่องจาก*ฉู่จี้*ไม่มีการบันทึกชีวประวัติจริง ๆ ของกวาน อี๋ ความน่าเชื่อถือของบันทึกจึงเป็นที่ถกเถียงและยากแก่การพิสูจน์ยืนยัน

## ในนิยาย''สามก๊ก''
ในนวนิยายอิงประวัติศาสตร์ในคริสต์ศตวรรษที่ 14 เรื่อง*[[สามก๊ก]]* (三國演義 *ซานกั๋วเหยี่ยนอี้*) ซึ่งเล่าถึงเหตุการณ์ก่อนและระหว่างยุคสามก๊ก กวาน อี๋พร้อมด้วยเล่ายอยที่เป็นอดีตรัชทายาทของจ๊กก๊กเสียชีวิตเพราะถูกทหารวุยก๊กสังหารระหว่างความวุ่นวายในช่วงเวลาที่จ๊กก๊กล่มสลาย

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:บุคคลจากจ๊กก๊ก
หมวดหมู่:กวนอู
ทาคาโนริ อิวาตะ

**ทาคาโนริ อิวาตะ** () หรือที่รู้จักในชื่อ **กันจัง** (GAN) เป็นนักเต้น, นักแสดง และนักร้อง เขาเป็นสมาชิกของวงซังไดเมะ เจโซลบราเธอร์ส และอดีตสมาชิกวงเอ็กไซล์ เขาได้รับบทนำครั้งแรกในฐานะนักแสดงจากภาพยนตร์เรื่อง เอเวอร์กรีนเลิฟ ปี 2016 ซึ่งทำให้เขาได้รับรางวัล "นักแสดงหน้าใหม่แห่งปี" ที่งานรางวัลเจแปนอะแคเดมีฟิล์ม ครั้งที่ 40 หลังจากนั้นเขาได้แสดงละครโทรทัศน์และภาพยนตร์อีกหลายเรื่อง  ในปี 2019 เขาได้รับบทเป็น จุนอิจิ วาคามิยะ ซึ่งเป็นหมอวอตสัน เวอร์ชั่นญี่ปุ่น ในละครเรื่อง "Sherlock: Untold Stories" ของช่องฟูจิทีวี  และเมื่อวันที่ 15 กันยายน 2021 เขาได้เปิดตัวในฐานะนักร้องด้วยซิงเกิล "korekara" 

## ชีวิตส่วนตัว
ทาคาโนริ อิวาตะ เป็นนักเรียนที่มีผลการเรียนค่อนข้างดี และเคยติดอันดับต้น ๆ ในการสอบจำลองระดับประเทศของนักเรียนระดับประถมศึกษา เขาจบการศึกษาจากคณะนิติศาสตร์ มหาวิทยาลัยเคโอ ในช่วงที่กำลังหางานระหว่างเรียนมหาวิทยาลัย หนึ่งในงานที่เขาสมัครคือ ตำแหน่งผู้ประกาศข่าวของสถานีโทรทัศน์ช่อง NTV 

เขายังเป็นแฟนคลับของคริสโตเฟอร์ โนแลน

## ผลงานการแสดง
### ละครโทรทัศน์

### ภาพยนตร์

### ภาพยนตร์สั้น

### เวที

### พากย์เสียง

## ผลงานเพลง
การจัดอันดับสูงสุดในการจัดอันดับรายสัปดาห์ของออริก้อน 
### ซิงเกิล

### ดิจิทัลซิงเกิล

### อัลบั้ม

### ดีวีดี

## การแสดงสด

## หนังสือภาพ
 

## โฆษณา

## รางวัล

## อ้างอิง

## แหล่งข้อมูลอื่น
* 岩田剛典 | ARTIST | LDH
* 岩田剛典 - UNIVERSAL MUSIC JAPAN
* 岩田剛典 | J SOUL III BROTHERS from EXILE TRIBE OFFICIAL WEBSITE - เว็บไซต์วงทางการ
* PROFILE | EXILE Official Website
* 
* 
* 
* 

หมวดหมู่:แอลดีเอช
หมวดหมู่:ซังไดเมะ เจโซลบราเธอร์ส
หมวดหมู่:เอ็กไซล์
หมวดหมู่:เอ็กไซล์ไทรบ์
หมวดหมู่:บุคคลที่เกิดในปี พ.ศ. 2532
หมวดหมู่:บุคคลที่ยังมีชีวิตอยู่
หมวดหมู่:บุคคลจากนาโงยะ
หมวดหมู่:ศิษย์เก่าจากมหาวิทยาลัยเคโอ
หมวดหมู่:นักแสดงภาพยนตร์ชายชาวญี่ปุ่น
หมวดหมู่:นักแสดงละครโทรทัศน์ชายชาวญี่ปุ่น
ทาเตยามะ

**ทาเตยามะ** อาจหมายถึง

## นามสกุล
* มิโดริ ทาเตยามะ - นักเขียนชาวญี่ปุ่น
* โชเฮ ทาเตยามะ เกิด ค.ศ. 1981) - นักเบสบอลชาวญี่ปุ่น
* โยชิโนริ ทาเตยามะ (เกิด ค.ศ. 1975) - นักเบสบอลชาวญี่ปุ่น
* โฮมาเรฟูจิ โยชิยูกิ (เกิด ค.ศ. 1985) - นักมวยปล้ำซูโม่ชาวญี่ปุ่นที่ปัจจุบันรู้จักกันในชื่อ ทาเตยามะ โอยากาตะ

## สถานที่
* เขาทาเตะ (立山) - เทือกเขาในจังหวัดโทยามะ ประเทศญี่ปุ่น
* ทาเตยามะ (จังหวัดโทยามะ) (立山町) - เมืองในจังหวัดโทยามะ ประเทศญี่ปุ่น
* ทาเตยามะ (จังหวัดชิบะ) (館山市) - นครในจังหวัดชิบะ ประเทศญี่ปุ่น
* แคว้นศักดินาทาเตยามะ - อาณาเขตศักดินาภายใต้การปกครองของรัฐบาลโชกุนโทกูงาวะ ปัจจุบันอยู่ในจังหวัดชิบะ

หมวดหมู่:นามสกุลญี่ปุ่น
โครงการจัดทำแผนที่ทีบส์

**โครงการจัดทำแผนที่ทีบส์** () เป็นการสำรวจทางโบราณคดีที่อุทิศให้กับอียิปต์โบราณ ก่อตั้งใน ค.ศ. 1978 โดยนักไอยคุปต์วิทยา ดร. เคนต์ อาร์. วีกส์ ที่มหาวิทยาลัยแคลิฟอร์เนีย เบิร์กลีย์ ใน ค.ศ. 1985 จึงย้ายไปที่มหาวิทยาลัยอเมริกันในไคโร เป้าหมายเดิมของโครงการนี้คือสร้างแผนที่โบราณคดีของหุบเขากษัตริย์ และตีพิมพ์เป็น *Atlas of the Valley of the Kings* ใน ค.ศ. 2000 นับตั้งแต่ ค.ศ. 2001 โครงการยังได้พัฒนาแผนการบริหารจัดการสำหรับหุบเขากษัตริย์ซึ่งได้รับเงินทุนจากกองทุนอนุสรณ์สถานโลก

เว็บไซต์ไม่ออนไลน์มาหลายปีเนื่องจากขาดเงินทุน อย่างไรก็ตาม เมื่อได้รับเงินทุนใหม่จากศูนย์วิจัยอเมริกันในอียิปต์ เว็บไซต์จึงเริ่มออนไลน์อีกครั้งพร้อมคุณสมบัติและข้อมูลใหม่ในเดือนมกราคม ค.ศ. 2021

## ดูเพิ่ม
* โครงการสุสานหลวงอามาร์นา

## อ้างอิง

## แหล่งข้อมูลอื่น
* เว็บไซต์โครงการ 

หมวดหมู่:หุบเขากษัตริย์
หมวดหมู่:องค์กรด้านการทำแผนที่
หมวดหมู่:ไอยคุปต์วิทยา
หมวดหมู่:โครงการวิจัย
วงศ์ย่อยเม่นโลกใหม่

**วงศ์ย่อยเม่นโลกใหม่** หรือ **Erethizontinae** วงศ์ย่อยของวงศ์เม่นโลกใหม่ หรือ Erethizontidae,  เม่นบริสเตล หรือ *Chaetomys subspinosus* ซึ่งจัดอยู่ในวงศ์ย่อยของตัวเอง Chaetomyinae
## อ้างอิง
เซยูอะวอดส์ ครั้งที่ 19

พิธีมอบรางวัล เซยูอะวอดส์ ครั้งที่ 19 จัดขึ้นเมื่อวันที่ 15 มีนาคม พ.ศ. 2568 ที่ JOQR Media Plus Hall ในเขตมินาโตะ, โตเกียว โดยประกาศผลผู้ชนะรางวัล Merit Awards, Kei Tomiyama Award, Kazue Takahashi Award, Synergy Award, รางวัลขวัญใจเด็กและครอบครัว, รางวัลเกม, และ Special Honor Award เมื่อวันที่ 18 กุมภาพันธ์ พ.ศ. 2568

## อ้างอิง

หมวดหมู่:เซยูอะวอดส์
อย่ามาจับนะโคเทซาชิคุง

เป็นซีรีส์มังงะญี่ปุ่นที่เขียนและวาดภาพประกอบโดยทาคุยะ ชินโจ ได้รับการตีพิมพ์เป็นตอน ๆ บนเว็บไซต์*แม็กกาซีน พ็อกเก็ต*ของโคดันชะ ตั้งแต่เดือนพฤษภาคม พ.ศ. 2564 และได้รับการรวมตีพิมพ์เล่มเป็นจำนวน 15 เล่ม ณ เดือนมีนาคม พ.ศ. 2569 ซีรีส์อนิเมะทางโทรทัศน์ที่ผลิตโดยสตูดิโอควอด ออกอากาศตั้งแต่เดือนตุลาคมจนถึงเดือนธันวาคม พ.ศ. 2568

## ตัวละคร
;
:
;
:
;
:
;
:
;
:
;
:

## สื่อ
### มังงะ
*อย่ามาจับนะโคเทซาชิคุง* เขียนและวาดภาพประกอบโดยทาคุยะ ชินโจ เริ่มลงพิมพ์เป็นตอน ๆ ในเว็บไซต์ *แม็กกาซีน พ็อกเก็ต* ของโคดันชะเมื่อวันที่ 7 พฤษภาคม พ.ศ. 2563 ซีรีส์นี้ได้รับการรวบรวมตีพิมพ์เป็นเล่ม(ทังโกบง) จำนวน 15 เล่ม ณ เดือนมีนาคม พ.ศ. 2568 สำนักพิมพ์รักพิมพ์ได้ประกาศเป็นผู้ถือลิขสิทธิ์ในฉบับภาษาไทยเมื่อวันที่ 2 มิถุนายน พ.ศ. 2565

### อนิเมะ
ได้มีการประกาศสร้างเป็นซีรีส์อนิเมะทางโทรทัศน์ที่สร้างโดยเดเรกูลา ภายใต้สังกัดของ WWWave Corporation เมื่อวันที่ 4 มีนาคม พ.ศ. 2568 ซีรีส์เรื่องนี้เป็นแอนิเมชันที่สร้างโดยสตูดิโอควอด และกำกับโดยฮิซาชิ ไซโตะ, โดยมีฮากาเนะ ชิรากิโกะเป็นผู้เขียนบทของซีรีส์ ริวสุเกะ สึคาโมโตะเป็นผู้ออกแบบตัวละคร และจิฮิโระ เอนโดเป็นผู้แต่งเพลงประกอบ ออกอากาศตั้งแต่วันที่ 6 ตุลาคม จนถึงวันที่ 22 ธันวาคม พ.ศ. 2568 ทางช่องโตเกียวเอ็มเอ็กซ์และบีเอส11 โดยบริการสตรีมมิ่ง *[[ComicFesta|AnimeFesta]]* จะสตรีมอนิเมะในเวอร์ชั่น Deregula แบบสมบูรณ์พร้อมฉากที่ไม่มีการเซ็นเซอร์และฉากเพิ่มเติมในอนิเมะ เพลงเปิดของเรื่องคือ "U.K.U" ร้องโดย UtaGe! ในขณะที่เพลงปิดของเรื่องคือ "Jōjō ↑ High Tension" ร้องโดย Palette Parade พลัส มีเดีย เน็ตเวิร์ค เอเชียเป็นผู้ลิขสิทธิ์ซีรีส์นี้ในเอเชียตะวันออกเฉียงใต้ ไต้หวัน ฮ่องกง และมาเก๊า

#### รายชื่อตอน

## หมายเหตุ

## อ้างอิง

## แหล่งข้อมูลอื่น
* *  
*  ที่บิลิบิลิ 
*

หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะที่สร้างจากมังงะ
หมวดหมู่:อนิพลัส
หมวดหมู่: ซีรีส์ทางโทรทัศน์ที่ถูกเซ็นเซอร์
หมวดหมู่: อนิเมะและมังงะแนวเอดชิ
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:อนิเมะและมังงะแนวสุขนาฏกรรมเซ็กส์
หมวดหมู่:การ์ตูนญี่ปุ่นแนวโชเน็ง
หมวดหมู่:อนิเมะและมังงะเกี่ยวกับกีฬา
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:เว็บคอมิกที่ได้รับการตีพิมพ์
หมวดหมู่:รักพิมพ์
บอสมั่นหน้ากับเลขาตัวตึง

**บอสมั่นหน้ากับเลขาตัวตึง** เป็นละครโทรทัศน์ไทยแนวสุขนาฏกรรมจินตนิยมเกี่ยวกับที่ทำงานปี 2568 ผลิตโดยทรูซีเจครีเอชั่นส์ นำแสดงโดยเจษฎ์พิพัฒ ติละพรพัฒน์ และนลินทิพย์ สกุลอ่องอำไพ ละครเรื่องนี้รีเมคจากละครเกาหลีปี ค.ศ. 2018 เรื่อง *[[รักมั้ยนะ เลขาคิม?]]* โดยออกอากาศตอนแรกทางทรูไอดีเมื่อวันที่ 24 มกราคม พ.ศ. 2568

## เนื้อเรื่อง
*บอสมั่นหน้ากับเลขาตัวตึง* เรื่องราวของ **ธีร์ ชลธร** (เจษฎ์พิพัฒ ติละพรพัฒน์) รองประธานบริษัท ธีระนนท์กรุ๊ป ที่สุดแสนจะหล่อ รวย แต่เย่อหยิ่ง ซึ่งมีเลขาคนสนิทคือ **พรีม พริมาลา** (นลินทิพย์ สกุลอ่องอำไพ) ที่ทำงานร่วมกันมานานถึง 9 ปีแต่แล้วเมื่อเธอปิดหนี้ก้อนโตได้สำเร็จ เธอจึงตัดสินใจลาออกจากบริษัท ทำให้ธีร์ต้องทำทุกวิถีทางที่จะรั้งตัวของพรีมเอาไว้จนก่อเกิดเป็นความรักขึ้นมา

## นักแสดงและตัวละคร

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวชีวิตการทำงานไทย
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2568
วัดนครหลวง

**วัดนครหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครหลวง อำเภอนครหลวง จังหวัดพระนครศรีอยุธยา มีที่ดินตั้งวัดเนื้อที่ 80 ไร่

วัดนครหลวง หรือชาวบ้านเรียกว่า **วัดนคร** สร้างเมื่อ พ.ศ. 2352 ได้รับพระราชทานวิสุงคามสีมาเมื่อ พ.ศ. 2357 สร้างโดยตาปะขาวชื่อ ปิ่น ที่ตั้งวัดเดิมเป็นปราสาทนครหลวง
ซึ่งสมเด็จพระเจ้าปราสาททอง ทรงโปรดเกล้าให้สร้าง เป็นที่ประทับระหว่างการเดินทางน้ำ เพื่อไปนมัสการพระพุทธบาทสระบุรี พอสิ้นรัชกาล สถานที่นี้ก็ถูกปล่อยให้ทิ้งร้าง จนในสมัยรัตนโกสินทร์ ตาปะขาวชื่อ ปิ่น ได้มาสร้างพระพุทธบาท 4 รอย พร้อมจัดสร้างวัด จึงเรียกชื่อวัดว่า **วัดพระบาทสี่รอย** จนในสมัยพระบาทสมเด็จพระมงกุฎเกล้าเจ้าอยู่หัว ได้เปลี่ยนชื่อมาเป็น "วัดนครหลวง" เพื่อเป็นอนุสรณ์ว่าเคยเป็นที่ประทับกษัตริย์

รอยพระพุทธบาทสี่รอย ประกอบด้วย รอยใหญ่เป็นรอยตั้งขอบกว้าง 4 ศอกคืบ 7 นิ้ว ยาว 11 ศอก 6 นิ้ว รอยที่ 2 เหยียบข้างต้นรอยใหญ่ ชิดมาทางขวาเสมอกัน กว้าง 3 ศอกคืบ ยาว 7 ศอก 3 นิ้ว รอยที่ 3 เหยียบข้างซ้ายในรอยใหญ่ ลึกลงไปกว้าง 2 ศอกคืบ 3 นิ้ว ยาว 6 ศอก 3 นิ้ว และรอยเล็กที่ 4 อยู่ในคืบที่ 3 กว้างศอกคืบ 6 นิ้ว ยาว 3 ศอกคืบ 6 นิ้ว

## อ้างอิง

นครหลวง
จงอ้าย

**จงอ้าย** (? – 31 ตุลาคม ค.ศ. 452) เป็นขันทีที่เคยมีอำนาจอย่างมากในช่วงสั้น ๆ ในราชวงศ์เว่ย์เหนือ ซึ่งนำโดยชาวเซียนเปย์ ในปี ค.ศ. 452 หลังจากลอบสังหารจักรพรรดิไท่อู่แห่งเว่ยเหนือ และตั้งพระโอรสของพระองค์ ทั่วป๋า ยฺหวี ขึ้นเป็นจักรพรรดิ

## ในวัฒนธรรมสมัยนิยม
* รับบทโดย โฮ รุย เชียง ในละครโทรทัศน์จีนเรื่อง *[[The Princess Weiyoung]]* 2016

## อ้างอิง

### บรรณานุกรม
* *[[Book of Wei]]*, vol. 94.
* *[[History of the Northern Dynasties]]*, vol. 92.
* *[[Zizhi Tongjian]]*, vol. 126.

หมวดหมู่:ผู้สำเร็จราชการแคว้นเว่ย์เหนือ
หมวดหมู่:ขันทีจีน
หมวดหมู่:บุคคลที่ยังไม่ทราบปีที่เกิด
นิราศพระพุทธบาท

**นิราศพระพุทธบาท** เป็นโคลงนิราศ ประพันธ์โดยพระมหานาค วัดท่าทราย เป็นวรรณกรรมสมัยอยุธยาตอนปลาย สันนิษฐานว่าในสมัยสมเด็จพระเจ้าอยู่หัวบรมโกศ ต้นฉบับพบรวมอยูในหนังสือสมุดไทย เรื่อง *โคลงกวีโบราณ* สันนิษฐานว่าแต่งขึ้นคราวเดียวกับ บุณโณวาทคำฉันท์ แต่พบคำประพันธ์เพียง 25 บทและไม่จบเรื่อง ข้อความข้างท้ายขาดหายไป

โคลงนิราศพระพุทธบาท ประกอบด้วยโคลงสี่สุภาพ จำนวน 25 บท เนื้อหาเล่าเรื่องการเดินทางไปนมัสการรอยพระพุทธบาทสระบุรี เรื่องเริ่มด้วยคำรำพันถึงหญิงคนรักแล้วเล่าการเดินทางผ่านวัดตองปุซึ่งมีชาวมอญอาศัยอยู่จำนวนมาก  ผ่านบ้านกระทุ่ม หนองคนที บางโขมด และบ้านแม่ลา ตอนท้ายกล่าวถึงคุณสมบัติ 3 ประการที่สตรีใช้พิฆาตบุรุษคือดวงเนตรเสียงเสนาะ และรูปโฉมว่าเหมือนศร 3 เล่มที่พระรามแผลงไปสังหารอสูร
## อ้างอิง

หมวดหมู่:วรรณคดีประเภทโคลง
หมวดหมู่:นิราศ
หมวดหมู่:วรรณกรรมสมัยกรุงศรีอยุธยา
บุณโณวาทคำฉันท์

**บุณโณวาทคำฉันท์** เป็นวรรณกรรมประเภทฉันท์และกาพย์ แต่งโดยพระมหานาค วัดท่าทราย สันนิษฐานว่าแต่งในสมัยสมเด็จพระเจ้าอยู่หัวบรมโกศ มีเนื้อหาเกี่ยวกับตำนานพระพุทธบาทตามคัมภีร์ในพุทธศาสนากล่าวถึงพระพุทธเจ้าเสด็จโปรดพระสัจพันธดาบศซึ่งอาศัยอยู่เชิงเขาสัจพันธบรรพต ใกล้เมืองสุนาปรันตะ พระพุทธเจ้าได้ประทับรอยพระพุทธบาทไว้ที่เชิงเขาสัจพันธบรรพตและงานสมโภชรอยพระพุทธบาท ซึ่งจากพระราชพงศาวดารกรุงศรีอยุธยามีบันทึกเหตุการณ์ในรัชสมัยสมเด็จพระเจ้าอยู่หัวบรมโกศว่า มีการสมโภชพระพุทธบาทขึ้นเมื่อ พ.ศ. 2293 จึงสันนิษฐานว่าแต่งราว พ.ศ. 2293–2301

รูปแบบคำประพันธ์ประกอบด้วยฉันท์และกาพย์ประเภทต่าง ๆ ได้แก่ อินทรวิเชียรฉันท์ 11 โตฎกฉันท์ 12 วสันตดิลกฉันท์ 14 มาลินีฉันท์ 15 สัททุลวิกกีฬิตฉันท์ 19 และสัทธราฉันท์ 21 ส่วนคำประพันธ์ประเภทกาพย์ ได้แก่ กาพย์ฉบัง 16 และกาพย์สุรางคนางค์ 28

บุณโณวาทคำฉันท์ให้ข้อมูลด้านสังคมวัฒนธรรมสมัยอยุธยา โดยเฉพาะข้อมูลด้านมหรสพและการละเล่นในงานสมโภช อย่างละครในเรื่องอิเหนา การแสดงหุ่น โมงครุ่ม ระบำ โขน ไต่ลวด ฯลฯ การแสดงดังกล่าวเป็นมหรสพโบราณที่ยังปรากฏในปัจจุบัน นอกจากนั้นยังมีบทพรรณนาความยิ่งใหญ่ของขบวนพยุหยาตรา บทพรรณนาความงามของพระมณฑปและรมณียสถานรอบพระพุทธบาท ทัศนียภาพอันงดงามของธรรมชาติ เป็นต้น

บุณโณวาทคำฉันท์มีการตีพิมพ์ครั้งแรกเมื่อ พ.ศ. 2466

## อ้างอิง

หมวดหมู่:วรรณคดีประเภทกาพย์
หมวดหมู่:วรรณกรรมศาสนาพุทธ
หมวดหมู่:วรรณกรรมสมัยกรุงศรีอยุธยา
หมวดหมู่:นิราศ
รายชื่อนัดชิงชนะเลิศเอเอฟซีเพรสซิเดนส์คัพและเอเอฟซีแชลเลนจ์ลีก

เอเอฟซีแชลเลนจ์ลีก เป็นการแข่งขันฟุตบอลประจำปีก่อตั้งเมื่อ ค.ศ. 2005 จัดโดยสมาพันธ์ฟุตบอลเอเชีย แต่เดิมการแข่งขันมีชื่อว่า เอเอฟซีเพรสซิเดนส์คัพ และเป็นการแข่งขันระดับที่สามของฟุตบอลสโมสรเอเชียรองจากทั้งเอเอฟซีแชมเปียนส์ลีกอีลิท และเอเอฟซีแชมเปียนส์ลีกทู เอเอฟซีจัดการแข่งขันรายการนี้เพื่อให้สโมสรจากประเทศสมาชิกที่อยู่ในอันดับต่ำกว่าสามารถเข้าร่วมการแข่งขันระดับทวีปได้ โดยส่วนใหญ่เป็นสโมสรที่อยู่กลุ่ม *ประเทศกำลังพัฒนา*

ผู้ชนะเลิศการแข่งขันที่จัดขึ้นครั้งแรกใน ค.ศ. 2005 คือ เรการ์ทาดาซ จากทาจิกิสถาน โดยชนะดอร์ดอย-ไดนาโม จากคีร์กีซสถาน ด้วยผลประตู 3–0 เรการ์ทาดาซยังครองสถิติเป็นผู้ชนะเลิศรายการนี้มากที่สุดที่สามสมัย สโมสรจากทาจิกิสถานชนะเลิศการแข่งขันมากที่สุดที่ 4 สมัย ตามมาด้วยเติร์กเมนิสถาน 3 สมัย และคีร์กีซสถาน 2 สมัย ผู้ชนะเลิศปัจจุบันคือ อาคาดัก โดยชนะสวายเรียงในนัดชิงชนะเลิศ 2025

## รายชื่อนัดชิงชนะเลิศ

* คอลัมน์ "ฤดูกาล" หมายถึงฤดูกาลที่การแข่งขันจัดขึ้น และวิกิลิงก์ไปยังบทความที่เกี่ยวข้องกับฤดูกาลดังกล่าว

### ผลงานแบ่งตามสโมสร




### ผลงานแบ่งตามชาติ




## ดูเพิ่มเติม
*รายชื่อนัดชิงชนะเลิศเอเชียนคลับแชมเปียนชิปและเอเอฟซีแชมเปียนส์ลีกอีลิท
*รายชื่อนัดชิงชนะเลิศเอเอฟซีคัพและเอเอฟซีแชมเปียนส์ลีกทู
*รายชื่อนัดชิงชนะเลิศเอเชียนคัพวินเนอร์สคัพ

## หมายเหตุ

## อ้างอิง

นัดชิงชนะเลิศ

เอเชียน
นิราศษีดา

**นิราศษีดา** หรือ **ราชาพิลาปคำฉันท์** เป็นวรรณกรรมสมัยอยุธยาที่ประพันธ์เป็นฉันท์และกาพย์ต่าง ๆ ได้แก่ โตฎกฉันท์ 12, เยสันตา 21, รัตนมาลาฉันท์ 22, มณีรัตน์ฉันท์ 14, มงคลรัตนฉันท์ 22, ปทุมรัตนฉันท์ 35, ดิลกวิเชียรฉันท์ 25, ชินวรฉันท์ 15, ฉันทฉบำ 18, ฉบังโคลสิงฆฉันท์ 16, กาพย์สุรางคนางค์ และกาพย์ฉบัง 

นิยะดา เหล่าสุนทร ระบุว่านิราศษีดาเป็นนิราศคำฉันท์เรื่องแรก ผู้แต่งน่าจะแต่งในสมัยใกล้เคียงกับทวาทศมาสและกำสรวลโคลงดั้น ซึ่งเป็นนิราศโคลงรุ่นแรก สันนิษฐานว่าแต่งก่อนจินดามณีเพราะปรากฏคำประพันธ์เรื่องนิราศษีดาในจินดามณี และยังมีข้อสันนิษฐานว่านิราศษีดาไม่ใช่วรรณกรรมอยุธยาตอนต้นเพราะมีการใช้ฉันท์ผสมระหว่างอินทรวิเชียร์ฉันท์กับวสันตดิลกฉันท์ ซึ่งเป็นลักษณะที่ต่างไปจากวรรณคดีคำฉันท์สมัยอยุธยาตอนต้นที่ไม่ปรากฏฉันท์ผสมเลย

นิราศษีดามีที่มาจากวรรณคดีสันสกฤตเรื่อง *[[รามายณะ]]* ของฤๅษีวาลมีกิ เนื้อเรื่องมาจากตอนที่พระรามคร่ำครวญถึงนางษีดา หลังจากที่นางษีดาถูกทศกัณฐ์ลักพาตัวไปอยู่ในกรุงลงกา สำนักงานราชบัณฑิตยสภาระบุว่า "ภาษาและถ้อยคำที่ใช้แสดงให้เห็นว่าผู้ประพันธ์มีความรู้ภาษาบาลี ภาษาสันสกฤต และภาษาเขมรเป็นอย่างดี จึงนำภาษาเหล่านั้นมาใช้ประพันธ์ได้อย่างไพเราะ จนทำให้วรรณคดีเรื่องนี้ได้รับยกย่องและนำมาเป็นแบบอย่างในการประพันธ์"

หอพระสมุดวชิรญาณได้นำมาตีพิมพ์เป็นครั้งแรกในหนังสือวชิรญาณ เมื่อ พ.ศ. 2445 ในรัชสมัยพระบาทสมเด็จพระจุลจอมเกล้าเจ้าอยู่หัว พิมพ์ครั้งนี้ใช้ชื่อว่า *นิราศษีดา* ต้นฉบับตัวเขียนสมุดไทยเรื่องนี้เก็บรักษาไว้ ณ หอสมุดแห่งชาติ ปัจจุบันมีอยู่ทั้งหมด 10 ฉบับ ซึ่งน่าจะคัดลอกในสมัยรัตนโกสินทร์ตอนต้น ต่อมา พ.ศ. 2530 กองวรรณกรรมและประวัติศาสตร์ ได้นำเรื่องนี้มาพิมพ์รวมไว้ในหนังสือ *วรรณกรรมสมัยอยุธยา เล่ม 2* เป็นการพิมพ์ตามต้นฉบับพิมพ์ครั้งแรก

## อ้างอิง

หมวดหมู่:วรรณคดีประเภทกาพย์
หมวดหมู่:วรรณกรรมสมัยกรุงศรีอยุธยา
หมวดหมู่:นิราศ
หมวดหมู่:รามายณะ
อันดับการแข่งขันสโมสรเอเอฟซี

**อันดับการแข่งขันสโมสรเอเอฟซี** เป็นระบบการจัดอันดับที่นำมาใช้โดย สมาพันธ์ฟุตบอลเอเชีย (เอเอฟซี) เมื่อ ค.ศ. 2014

## หลักการคำนวณ
การจัดอันดับการแข่งขันของสโมสร (ในอดีตเรียกว่า อันดับสมาคมสมาชิก) ใช้ในการจัดอันดับสมาคมและทีมวางในการแข่งขัน จัดสรรจำนวนสโมสรที่เข้าแข่งขันและผ่านเข้ารอบต่าง ๆ ในการแข่งขัน อย่างไรก็ตาม มีการเปลี่ยนแปลงหลายครั้งในแต่ละปี เมื่อสมาคมไม่ปฏิบัติตามข้อกำหนดนอกสนาม

การจัดอันดับก่อน ค.ศ. 2021 ประกอบด้วยคะแนนรวมของสโมสรของสมาคมสมาชิกในช่วงสี่ปีที่ผ่านมา นับตั้งแต่ ค.ศ. 2022 การจัดอันดับได้ใช้คะแนนในช่วงแปดปีที่ผ่านมา โดยคะแนนในฤดูกาลก่อนจะมีส่วนสนับสนุนที่น้อยลงเรื่อย ๆ เมื่อใช้ตัวคูณ

## โครงสร้างการจัดอันดับ
การจัดอันดับสโมสรได้รับการนำมาใช้ใน ค.ศ. 2014 โดยเอเอฟซี โดยเป็นการจัดอันดับที่มีข้อมูลและไม่ได้ใช้เพื่อจัดอันดับสโมสรในการแข่งขันของสโมสร

เอเอฟซีประกาศเมื่อ ค.ศ. 2024 ว่าได้เปลี่ยนแปลงรูปแบบการจัดอันดับการแข่งขันสโมสรของการแข่งขันสามรายการที่ได้รับการปรับปรุงใหม่ ได้แก่ เอเอฟซีแชมเปียนส์ลีกอีลิท, เอเอฟซีแชมเปียนส์ลีกทู และเอเอฟซีแชลเลนจ์ลีก มีผลตั้งแต่ฤดูกาล 2024–25 โครงสร้างได้นำผลการแข่งขันจากแปดปีที่ผ่านมามาพิจารณา และใช้สูตรถ่วงน้ำหนัก

## การให้คะแนนตั้งแต่ฤดูกาล 2024–25 เป็นต้นไป

## อันดับในฤดูกาล 2025–26
ใช้เป็นข้อกำหนดในการเข้าร่วมการแข่งขันเอเอฟซีในฤดูกาล 2027–28

## อันดับในฤดูกาล 2024–25
ใช้เป็นข้อกำหนดในการเข้าร่วมการแข่งขันเอเอฟซีในฤดูกาล 2026–27

## อันดับในฤดูกาล 2023–24
ใช้เป็นข้อกำหนดในการเข้าร่วมการแข่งขันเอเอฟซีในฤดูกาล 2025–26

*ณ วันที่ 26 พฤษภาคม ค.ศ. 2024*

## ดูเพิ่มเติม
*ค่าสัมประสิทธิ์ยูฟ่า ระบบที่คล้ายคลึงกันที่ใช้โดยยูฟ่า
*การจัดอันดับซีเอเอฟ 5 ปี ระบบที่คล้ายคลึงกันที่ใช้โดยสมาพันธ์ฟุตบอลแห่งแอฟริกา
*อันดับคอนเมบอลของโกปาลิเบร์ตาโดเรส ระบบที่คล้ายคลึงกันที่ใช้โดยสมาพันธ์ฟุตบอลอเมริกาใต้

## หมายเหตุ

## อ้างอิง

## แหล่งข้อมูลอื่น
*Ranking ที่ดิ-เอเอฟซี.คอม
*Rankings ที่ฟุตตีแรงกิงส์

หมวดหมู่:การจัดอันดับฟุตบอล
*
อันดับ
โกลด์เดนอาย 007 (วิดีโอเกม พ.ศ. 2540)

***โกลด์เดนอาย 007*** () เป็นวิดีโอเกมแนวยิงมุมมองบุคคลที่หนึ่งในปี 1997 พัฒนาโดย แรร์ และจัดจำหน่ายโดยนินเท็นโด สำหรับนินเท็นโด 64 โดยอิงจากภาพยนตร์ *[[เจมส์ บอนด์]]* เรื่อง *[[พยัคฆ์ร้าย 007 รหัสลับทลายโลก]]* ที่ออกฉายในปี 1995 โดยผู้เล่นจะควบคุมสายลับเจมส์ บอนด์ เพื่อป้องกันไม่ให้กลุ่มอาชญากรใช้อาวุธดาวเทียม ผู้เล่นจะต้องผ่านด่านต่าง ๆ เพื่อบรรลุวัตถุประสงค์ เช่น การกู้คืนหรือทำลายสิ่งของต่าง ๆ ในขณะที่ยิงศัตรู ในโหมดผู้เล่นหลายคน ผู้เล่นสูงสุดสี่คนจะแข่งขันกันในสถานการณ์เดธแมตช์หลายรูปแบบผ่านการแบ่งหน้าจอ

การพัฒนาเริ่มขึ้นในเดือนมกราคม 1995 ทีมงานที่ไม่มีประสบการณ์ซึ่งนำโดยมาร์ติน ฮอลลิส ได้พัฒนา *โกลด์เดนอาย 007* เป็นเวลาสองปีครึ่ง ตัวเกมได้รับการออกแบบในช่วงแรกให้เป็นเกมยิงแบบกำหนดทิศทางเคลื่อนไหวในรูปแบบของเกม *[[เวอร์ชัวคอป]]* (1994) ของเซกา ต่อมาได้พัฒนาเป็นเกมยิงมุมมองบุคคลที่หนึ่ง ทีมพัฒนาแรร์ได้ไปเยี่ยมชมฉากของ *รหัสลับทลายโลก* เพื่อใช้เป็นข้อมูลอ้างอิง และอีออนโปรดักชัน และเมโทร-โกลด์วิน-เมเยอร์ อนุญาตให้ทีมพัฒนาขยายเกมด้วยฉากและตัวละครที่ไม่มีอยู่ในภาพยนตร์

*โกลด์เดนอาย 007* วางจำหน่ายในเดือนสิงหาคม 1997 เกือบสองปีหลังจากภาพยนตร์ออกฉาย แต่ไม่นานก่อนที่ภาพยนตร์ภาคต่อเรื่อง *[[007 พยัคฆ์ร้ายไม่มีวันตาย]]* จะออกฉาย ตัวเกมเผชิญกับความคาดหวังต่ำจากสื่อเกมในระหว่างการพัฒนา อย่างไรก็ตาม ตัวเกมได้รับเสียงวิจารณ์ในเชิงบวกและมียอดขายมากกว่า 8 ล้านชุด ทำให้เป็นเกมนินเท็นโด 64 ที่ขายดีที่สุดเป็นอันดับสาม ตัวเกมได้รับคำชมในด้านภาพ ความลึกและความหลากหลายของรูปแบบการเล่น และโหมดผู้เล่นหลายคน

*โกลด์เดนอาย 007* แสดงให้เห็นถึงศักยภาพของเครื่องเล่นวิดีโอเกมในบ้านในฐานะแพลตฟอร์มสำหรับเกมยิงมุมมองบุคคลที่หนึ่ง และส่งสัญญาณการเปลี่ยนแปลงจากเกมยิงที่เหมือน *[[ดูม (วีดิโอเกม พ.ศ. 2536)|ดูม]]* ไปสู่สไตล์ที่สมจริงยิ่งขึ้น ตัวเกมเป็นผู้บุกเบิกคุณสมบัติต่าง ๆ เช่น ภารกิจผู้เล่นคนเดียวในบรรยากาศ คุณลักษณะจอกว้างใหม่ของแรร์ องค์ประกอบการลอบเร้น และเดธแมตช์ผู้เล่นหลายคนบนเครื่องเล่นวิดีโอเกม และเป็นหนึ่งในวิดีโอเกมที่มีอิทธิพลและยิ่งใหญ่ที่สุดเท่าที่เคยมีมา เนื่องจากมีองค์ประกอบหลายอย่าง เช่น ปืนคล็อพที่สร้างความประทับใจไม่รู้ลืมในวัฒนธรรมวิดีโอเกม  *[[เพอร์เฟ็กต์ดาร์ก]]* เกมที่สืบทอดจิตวิญญาณวางจำหน่ายในปี 2000 ในขณะที่เกมรีเมคที่พัฒนาโดยยูโรคอม ในชื่อ *[[โกลด์เดนอาย 007 (วิดีโอเกม พ.ศ. 2553)|โกลด์เดนอาย 007]]* วางจำหน่ายในปี 2010 เกมต้นฉบับได้วางจำหน่ายอีกครั้งในเดือนมกราคม 2023 สำหรับเอกซ์บอกซ์วัน และเอกซ์บอกซ์ซีรีส์เอกซ์และซีรีส์เอสผ่านเอกซ์บอกซ์เกมพาส และนินเท็นโด สวิตช์ผ่านนินเท็นโด สวิตช์ ออนไลน์ + เอกซ์แพนชันแพ็ค

## หมายเหตุ


## อ้างอิง

## แหล่งข้อมูลอื่น
* 
* 

หมวดหมู่:วิดีโอเกมที่ออกวางจำหน่ายในปี พ.ศ. 2540
หมวดหมู่:เกมสำหรับนินเท็นโด 64
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:วิดีโอเกมยิงมุมมองบุคคลที่หนึ่ง
หมวดหมู่:วิดีโอเกมเกี่ยวกับสงครามเย็น
หมวดหมู่:วิดีโอเกมเจมส์บอนด์
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:วิดีโอเกมลอบเร้น
หมวดหมู่:วิดีโอเกมที่มีฉากในประเทศคิวบา
หมวดหมู่:วิดีโอเกมที่มีฉากในประเทศอียิปต์
หมวดหมู่:วิดีโอเกมที่มีฉากในประเทศคีร์กีซสถาน
หมวดหมู่:วิดีโอเกมที่มีฉากในประเทศเม็กซิโก
หมวดหมู่:วิดีโอเกมที่มีฉากในประเทศโมนาโก
หมวดหมู่:วิดีโอเกมที่มีฉากในประเทศรัสเซีย
หมวดหมู่:วิดีโอเกมที่มีฉากในสหภาพโซเวียต
หมวดหมู่:วิดีโอเกมที่พัฒนาขึ้นในสหราชอาณาจักร
เมฟีโบเชท

**เมฟีโบเชท** ( มีอีกพระนามว่า **เมริบบาอัล** , *Mərīḇ-Baʻal*) หรือ **มีฟีโบเชท** เป็นพระโอรสในโยนาธาน และพระราชนัดดาในซาอูล ที่ปรากฏในหนังสือซามูเอล และหนังสือพงศาวดาร

## พระชนม์ชีพ

เมื่อพระราชบิดาและพระอัยกาสวรรคตในยุทธการที่เขากิลโบอา เมฟีโบเชทมีพระชนมายุ 5 พรรษา หลังซาอูลและโยนาทานสวรรคต พี่เลี้ยงของเมฟีโบเชทอุ้มลุกขึ้นหนี () ด้วยความรีบร้อนของเธอ เด็กคนนั้นตกลงหรือถูกทิ้งขณะกำลังวิ่งหนี หลังจากนั้น พระองค์เป็นง่อย

หลังอุบัติเหตุครั้งนั้น เมฟีโบเชทถูกพาตัวไปพร้อมกับครอบครัวที่เหลือข้ามแม่น้ำจอร์แดนไปยังเทือกเขากิเลอาด ซึ่งพระองค์พบที่หลบภัยในบ้านของมาคีร์บุตรอัมมีเอล หัวหน้าเผ่ากาดหรือมนัสเสห์ผู้มีอำนาจที่โลเดบาร์ ไม่ไกลจากมาหะนาอิม ซึ่งในรัชสมัยของพระปิตุลาอิชโบเชทเป็นกองบัญชาการของพระบรมวงศานุวงศ์

ไม่กี่ปีต่อมา หลังพระองค์ขึ้นครองเป็นกษัตริย์แห่งสหราชาธิปไตย พระเจ้าดาวิดตรัสว่า "ไม่มีใครในพงศ์พันธุ์ซาอูลเหลืออยู่บ้าง เพื่อเราจะได้แสดงความรักมั่นคงของพระเจ้าต่อเขาหรือ?" และศิบามหาดเล็กของซาอูลเป็นผู้นำเมฟีโบเชทมาให้ดาวิด Walter Brueggemann นักวิชาการพันธสัญญาเก่า กล่าวว่าอาจมีการเพิ่มการกล่าวถึงความพิการของเมฟีโบเชท เพื่อแสดงให้เห็นว่าพระองค์ไม่ได้เป็นภัยคุกคามทางการทหารหรือการเมืองต่อดาวิด

ดาวิดคืนมรดกของซาอูลให้เมฟีโบเชทและอนุญาตให้พระองค์อาศัยอยู่ในวังของดาวิดที่เยรูซาเลม

รายงานจาก ,  และ  พระองค์มีพระโอรสนามมีคาห์

## พระนาม
ในหนังสือซามูเอลพระองค์ได้รับการเรียกขานเป็นเมฟีโบเชท ซึ่งแปลว่า "จากปากแห่งความอับอาย" ส่วนหนังสือพงศาวดาร (และ ) เรียกพระองค์เป็น *เมริบบาอัล* Arnold Gottfried Betz และ David Noel Freedman โต้แย้งว่า *เมมฟีบาอัล* พระนามที่เก็บรักษาไว้ใน *[[Lucian of Antioch#Biblical text|Lucianic recension]]* อาจเป็นพระนามต้นฉบับของพระราชโอรสของโยนาทาน ส่วน*เมริบบาอัล*เดิมอาจสื่อถึงหนึ่งในพระราชโอรสของซาอูล

นักวิชาการบางส่วนเห็นด้วยว่า "เมฟีโบเชท" แทนที่ *เมริบบาอัล* (หรือ *เมมฟีบาอัล*) เพื่อปกปิดพระนามเกี่ยวกับพระเจ้า "บาอัล" ที่อ้างอิงถึงเทพเจ้าคะนาอัน ซึ่งกลายเป็นเรื่องต้องห้าม

## อ้างอิง

## ข้อมูล
*
*
โลเดบาร์

**โลเดบาร์** () เป็นเมืองในพันธสัญญาเก่าที่เทือกเขากิเลอาดไม่ห่างจากมาหะนาอิม ทางเหนือของแม่น้ำยับบอก () ในอิสราเอลโบราณ ในคัมภีร์ฮีบรูระบุเป็นบ้านของมาคีร์ ผู้มีชีวิตร่วมกับดาวิด (2 ซามูเอล 9:4,5)

โลเดบาร์เคยถูกมองว่าเป็นเมืองเกตโตในสมัยพระคัมภีร์ด้วย เมฟีโบเชทโอรสโยนาทานอาศัยอยู่ในบ้านของมาคีร์บุตรอัมมีเอลที่โลเดบา ผู้อาจเป็นพระอนุชา/เชษฐาในพระนางบัทชูวา พระมเหสีของดาวิด (ดู 1 พงศาวดาร 3 โองการ 5) กษัตริย์ดาวิดแสดงความเมตตาต่อเมฟีโบเชทโอรสโยนาทานด้วยการนำเขามาจากโลเดบาร์และให้พระองค์เสวยอาหารที่โต๊ะของกษัตริย์เป็นประจำ (2 ซามูเอล 9:1-13)

โดยทั่วไปเชื่อว่าเป็นที่เดียวกันกับเดบีร์ของเผ่ากาด () คำนี้มีความหมายว่า "ไม่มีทุ่งหญ้า,"() "ไม่มีคำพูด" หรือ "ไม่มีการสื่อสาร"

สถานที่ที่เป็นไปได้ มีดังนี้:
# Tel Dover (Khirbet ed-Duweir) ที่ปากแม่น้ำยัรมูก สถาปนาเป็นที่อยู่อาศัยที่มีป้อมปราการยุคเหล็ก
# Khirbet Umm ed-Dabar หุบเขาจอร์แดน

## อ้างอิง
ปล้นเหนือเมฆ

**ปล้นเหนือเมฆ** เป็นละครโทรทัศน์ไทยแนวโลดโผน-ชีวิต ระทึกขวัญปี 2567 ที่มีเค้าโครงมาจากภาพยนตร์ไทยในปี พ.ศ. 2518 เรื่อง *[[ปล้นครั้งสุดท้าย]]* จากการกำกับของบิณฑ์ บรรลือฤทธิ์ นำแสดงโดยชนะพล สัตยาและเกศรินทร์ น้อยผึ้ง ออกอากาศทุกวันจันทร์-ศุกร์ เวลา 19.00 น. ตั้งแต่วันที่ 23 มกราคม ถึง 8 มีนาคม พ.ศ. 2567 ทางช่อง 7HD

## นักแสดง

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์แนวระทึกขวัญไทย
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ที่กำกับโดย บิณฑ์ บรรลือฤทธิ์
หมวดหมู่:ละครโทรทัศน์โดยโคลีเซี่ยม อินเตอร์กรุ๊ป
รายชื่อผลงานของคลาริส

ผลงานของคลาริส ซึ่งกลุ่มนักร้องหญิงญี่ปุ่นที่ก่อตั้งเมื่อ ค.ศ. 2009 ปัจจุบันประกอบด้วยสมาชิกสามคน ได้แก่ คลารา, เอลลี และแอนนา วงมีผลงานสตูดิโออัลบั้มเจ็ดอัลบั้ม, อัลบั้มรวมเพลง 4 อัลบั้ม, อีพี 5 ชุด และซิงเกิล 28 ชุด

## อัลบั้ม
### สตูดิโออัลบั้ม

### อัลบั้มรวมเพลง

## อีพี

## ซิงเกิล

### ร่วมกับศิลปินอื่น

## มิวสิกวิดีโอ

## ปรากฏในอัลบั้มอื่น

## เพลงคัฟเวอร์ในนิโกะนิโกะ

## หมายเหตุ

## อ้างอิง

## แหล่งข้อมูลอื่น
* 

หมวดหมู่:ผลงานของศิลปินญี่ปุ่น
หมวดหมู่:ผลงานกลุ่มเพลงป็อป
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดสกลนคร]] มีนาคม พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, อำเภอเต่างอย, กิ่งอำเภอโคกศรีสุพรรณ และกิ่งอำเภอโพนนาแก้ว

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอวาริชภูมิ, อำเภออากาศอำนวย, อำเภอส่องดาว, อำเภอคำตากล้า, กิ่งอำเภอนิคมน้ำอูน และกิ่งอำเภอเจริญศิลป์

## ดูเพิ่ม
* จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
* จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

## อ้างอิง

สกลนคร
หมวดหมู่:การเลือกตั้งในจังหวัดสกลนคร
รุมัยซะฮ์ บูอะลาม

**รุมัยซะฮ์ บูอะลาม** (; เกิดวันที่ 10 ตุลาคม ค.ศ. 1994) เป็นนักมวยมือสมัครเล่นชาวแอลจีเรีย เธอได้เหรียญทองในเมดิเตอร์เรเนียนเกมส์ 2022 ประเภทมินิมัมเวตหญิง จัดขึ้นที่ออราน ประเทศแอลจีเรีย เธอยังได้เหรียญทอง 2 ครั้งจากแอฟริกันเกมส์ เธอเข้าแขงขันในการแข่งขันมวยสากลหญิงชิงแชมป์โลกของไอบีเอ
 
## อาชีพ
 
ใน ค.ศ. 2019 บูอะลามได้เหรียญทองประเภทฟลายเวตหญิงในแอฟริกันเกมส์ที่ราบัต ประเทศโมร็อกโก เธอเอาชนะยาสมีน มุตะกีจากโมร็อกโกในการแข่งขันชิงเหรียญทอง
 
ใน ค.ศ. 2020 บูอะลามเข้ารอบในการแข่งขันรอบคัดเลือกโอลิมปิกแห่งแอฟริกาที่ Diamniadio ประเทศเซเนกัล เพื่อเข้าแข่งในโอลิมปิกฤดูร้อน 2020 ที่โตเกียว ประเทศญี่ปุ่น เธอเป็นนักมวยหญิงคนแรกจากแอลจีเรียที่เป็นตัวแทนประเทศในโอลิมปิกฤดูร้อนเธอเข้าแข่งในประเภทฟลายเวตหญิง
 
บูอะลามได้เหรียญทองในการแข่งขันมวยสมัครเล่นแอฟริกัน 2022 ที่มาปูโต ประเทศโมซัมบิก
 
ใน ค.ศ. 2024 บูอะลามได้เหรียญทองในแอฟริกันเกมส์ 2023 ประเภทหญิง 50 กก. ที่อักกรา ประเทศกานา
 
## อ้างอิง

 
## แหล่งข้อมูลอื่น
* 
 

 

หมวดหมู่:นักมวยหญิงชาวแอลจีเรีย
หมวดหมู่:นักมวยฟลายเวต
หมวดหมู่:นักกีฬาจากออราน
หมวดหมู่:นักมวยโอลิมปิกจากแอลจีเรีย
หมวดหมู่:นักมวยในโอลิมปิกฤดูร้อน 2020
หมวดหมู่:นักมวยในโอลิมปิกฤดูร้อน 2024
หมวดหมู่:ผู้เข้าแข่งขันแอฟริกันเกมส์ 2019
หมวดหมู่:ผู้เข้าแข่งขันแอฟริกันเกมส์ 2023
หมวดหมู่:ผู้เข้าแข่งขันเมดิเตอร์เรเนียนเกมส์ 2022
เดอะ พาเลซ (ดิสโก้เธค)

**เดอะ พาเลซ** เป็นสถานบันเทิงประเภทดิสโก้เธคที่มีชื่อเสียงมากในประเทศไทยในช่วงคริสต์ทศวรรษ 1980 ก่อตั้งโดยยิ่งลักษณ์ วัชรพล บุตรสาวของกำพล วัชรพล ผู้ก่อตั้งหนังสือพิมพ์ไทยรัฐ กับคุณหญิงประณีตศิลป์ วัชรพล โดยเดอะพาเลซตั้งอยู่ริมถนนวิภาวดีรังสิต เปิดให้บริการวันแรกเมื่อวันที่ 23 ธันวาคม พ.ศ. 2526 ภายในแบ่งเป็นสัดส่วนตามการใช้งาน นอกจากนี้ทุกวันศุกร์และเสาร์หน้าเดอะพาเลซ ยังถูกจัดเป็นสนามประลองการแข่งรถซิ่ง ก่อนที่จะปิดให้บริการอย่างเป็นทางการเมื่อวันที่ 29 กุมภาพันธ์ พ.ศ. 2535

## อ้างอิง

หมวดหมู่:สถานบันเทิง
หมวดหมู่:ก่อตั้งในกรุงเทพมหานครในปี พ.ศ. 2526
หมวดหมู่:สิ้นสุดในประเทศไทยในปี พ.ศ. 2535
วงศ์ลิ่น

**วงศ์ลิ่น** หรือ **Manidae** ("spirits") เป็นวงศ์เดียวที่ยังหลงเหลืออยู่ของอันดับลิ่น วงศ์นี้แบ่งออกเป็นสามสกุล (*[[Manis]]* จากวงศ์ย่อย Maninae *[[Phataginus]]* จากวงศ์ย่อย Phatagininae และ *[[Smutsia]]* จากวงศ์ย่อย Smutsiinae), รวมถึง Fayum pangolin ทีสูญพันธุ์ด้วย
## การจำแนกประเภทและวิวัฒนาการ

## อ้างอิง

หมวดหมู่:อันดับสัตว์เลี้ยงลูกด้วยนม
สี่กงจื่อรณรัฐ

**"สี่กงจื่อรณรัฐ"** หรือ **"สี่คุณชายแห่งยุครณรัฐ"** คือเจ้าขุนนางจำนวน 4 ราย ผู้ทรงอำนาจในช่วงปลายยุครณรัฐในประวัติศาสตร์จีน ซึ่งมีบทบาทและอิทธิพลอย่างยิ่งต่อการเมืองภายในแต่ละรัฐที่เจ้าขุนนางเหล่านี้สังกัดในช่วงปลายศตวรรษที่ 3 ก่อนคริสตกาล

ในช่วงเวลานี้ กษัตริย์ราชวงศ์โจวมีฐานะเป็นประมุขแผ่นดินจีนทั้งปวงแต่เพียงในนาม และบรรดารัฐใหญ่ทั้งเจ็ดซึ่งนำโดยวงศ์ตระกูลเจ้าขุนนางต่าง ๆ พากันแข่งขันซึ่งกันและกันเพื่อช่วงชิงอำนาจนำที่แท้จริง  ถึงแม้กงจื่อทั้งสี่จะมีใช่กษัตริย์ผู้ปกครองรัฐ แต่บทบาทของพวกเขาก็โดดเด่นจากความมั่งคั่งและอำนาจทางการทหารที่พวกเขาถือครองอยู่ จนบางครั้งสามารถแข่งบารมีกับกษัตริย์ผู้ครองรัฐสามนตราชที่ตนเองสังกัดอยู่ได้ นามของกงจื่อเหล่านี้ได้แก่

* **[[เมิ่งฉางจวิน]]**แห่งรัฐฉี (หนังสือเลียดก๊กฉบับภาษาไทยเรียกว่า เบ๋งเสียงกุ๋น) นามเดิม เถียน เหวิน (สำเนียงฮกเกี้ยนเรียก เตียนบุ๋น, ถึงแก่กรรม 279ก่อน ค.ศ.)
* **[[ผิงหยวนจวิน]]**แห่งรัฐจ้าว (หนังสือเลียดก๊กฉบับภาษาไทยเรียกว่า เพงง่วนกุน) นามเดิม จ้าว เซิง (สำเนียงฮกเกี้ยนเรียก เตียวสิน, ถึงแก่กรรม 251ก่อน ค.ศ.)
* **[[ซิ่นหลิงจวิน]]**แห่งรัฐเว่ย (หนังสือเลียดก๊กฉบับภาษาไทยเรียกว่า สินเลงกุ๋น) นามเดิม เว่ย อู๋จี (สำเนียงฮกเกี้ยนเรียก งุยบอกี๋ หรือ กงจูบอกี๋, ถึงแก่กรรม 243ก่อน ค.ศ.)
* **[[ชุนเซินจวิน]]**แห่งรัฐฉู่ (หนังสือเลียดก๊กฉบับภาษาไทยเรียกว่า ซุนซินกุ๋น) นามเดิม หวง เซีย (สำเนียงฮกเกี้ยนเรียก อึงเทียด, ถึงแก่กรรม 238ก่อน ค.ศ.)


ไฟล์:孟尝君.png|เมิ่งฉางจวิน
ไฟล์:NJlib-0026095-0001_東周列國志二十七卷一百八回圖二卷_(平原君).jpg|ผิงหยวนจวิน
ไฟล์:NJlib-0026095-0001_東周列國志二十七卷一百八回圖二卷_(信陵君).jpg|ซิ่นหลิงจวิน
ไฟล์:春申君.png|ชุนเซินจวิน


## ดูเพิ่มเติม
* ห้าอธิราช

## อ้างอิง
### เชิงอรรถ

### บรรณานุกรม
*

หมวดหมู่:บุคคลในยุคราชวงศ์โจว
หมวดหมู่:ยุครณรัฐ
หมวดหมู่:รายชื่อชาวจีน
ท่าน้ำเชลซี

**ท่าน้ำเชลซี** () เป็นกลุ่มท่าน้ำในย่านเชลซี ฝั่งตะวันตกของแมนแฮตตันในนครนิวยอร์ก ตั้งอยู่ทางตะวันตกของทางหลวงเวสต์ไซด์ (ถนนที่ 11) และสวนฮัดสันริเวอร์ และทางตะวันออกของแม่น้ำฮัดสัน เดิมเป็นอาคารเทียบเรือโดยสารในช่วงต้นคริสต์ทศวรรษ 1900 ที่ถูกใช้งานโดยอาร์เอ็มเอส ลูซิเทเนีย (RMS *Lusitania*) และเป็นจุดหมายของอาร์เอ็มเอส คาร์เพเทีย (RMS *Carpathia*) หลังการช่วยเหลือผู้รอดชีวิตจากอาร์เอ็มเอส ไททานิก (RMS *Titanic*) ท่าน้ำเหล่านี้เข้ามาแทนที่โครงสร้างริมน้ำที่ทรุดโทรมต่าง ๆ ด้วยอาคารแถวใหญ่โตที่ตกแต่งด้วยส่วนหน้าอาคารแกรนิตชมพู

ท่าน้ำเหล่านี้ปัจจุบันถูกใช้โดย**ศูนย์กีฬาและความบันเทิงเชลซีเพียส์** (Chelsea Piers Sports & Entertainment Complex) เดอะคอมเพล็กซ์เป็นหมู่บ้านกีฬาขนาด 28 เอเคอร์ ตั้งอยู่ริมน้ำระหว่างถนนที่ 17 และ 23 ตามแนวแม่น้ำฮัดสันในแมนแฮตตัน โครงการที่ได้รับการสนับสนุนทางการเงินจากภาคเอกชนนี้เปิดตัวเมื่อ ค.ศ. 1995 ตั้งอยู่บนท่าน้ำ 59, 60 และ 61 และในอาคารหลักที่เชื่อมต่อท่าน้ำเหล่านี้เข้าด้วยกัน อาคารแห่งนี้ประกอบด้วยกอล์ฟคลับ สนามไดรฟ์กอล์ฟหลายชั้น ฟีลด์เฮาส์ ซึ่งมีสิ่งอำนวยความสะดวกด้านกีฬาและการฝึกซ้อมมากมาย สกายริงก์ ซึ่งมีลานสเก็ตน้ำแข็งขนาดมาตรฐานสองแห่ง เฮลต์คลับเชลซีเพียส์ฟิตเนส โบว์เลอโรแอตเชลซีเพียส์ ซึ่งเป็นลานโบว์ลิง และซันเซ็ตเทอร์เรซ ซึ่งเป็นสถานที่จัดงานแต่งงานและงานกิจกรรมอื่น ๆ นอกจากนี้ ในบริเวณเดียวกันยังมีศูนย์จัดงานหลายแห่ง สถานที่ผลิตภาพยนตร์และโทรทัศน์ ซิลเวอร์สกรีนสตูดิโอส์ และท่าจอดเรือมารีนไทม์เซนเตอร์สำหรับจอดเรือส่วนตัว

หมวดหมู่:อาร์เอ็มเอส ไททานิก
หมวดหมู่:นครนิวยอร์ก
ลิ่นเอเชีย

***Manis***  ("spirit") คือสกุลของลิ่นเอเชียใต้ และลิ่นเอเชียตะวันออก **ลิ่นเอเชีย** อยู่ในวงศ์ย่อย Maninae ซึ่งอยู่ในวงศ์ Manidae.

ลิ่นเอเชียมีทั้งหมด 8 ชนิด (ดูในตาราง) กระจายพันธุ์ไปในทวีปเอเชีย สำหรับในประเทศไทยพบ 2 ชนิด คือ ลิ่นซุนดา หรือ ลิ่นชวา (*M.  javanica*) ที่พบได้ทั่วไปทุกภาค กับลิ่นจีน (*M. pentadactyla*) ที่มีรายงานการพบเพียงไม่กี่ครั้งเท่านั้น บริเวณอุทยานแห่งชาติดอยอินทนนท์ เมื่อปี พ.ศ. 2483 ซึ่งมีขนาดลำตัวที่เล็กกว่า หางสั้นกว่า และมีสีที่คล้ำกว่า

## นิรุกติศาสตร์

## อนุกรมวิธาน

## วิวัฒนาการ

## อ้างอิง

หมวดหมู่:สัตว์เลี้ยงลูกด้วยน้ำนมในทวีปเอเชีย
ว็อลเฟินชีเซิน

**ว็อลเฟินชีเซิน** () เป็นหมู่บ้านและเทศบาลในรัฐนิดวัลเดิน ประเทศสวิตเซอร์แลนด์ เป็นทางผ่านสำคัญสู่เอ็งเงิลแบร์ค ซึ่งเป็นศูนย์กลางกีฬาฤดูหนาวชื่อดังของสวิตเซอร์แลนด์ สถานที่ท่องเที่ยวในเขตหมู่บ้านว็อลเฟินชีเซินคือทะเลสาบบันอัลพ์ () ซึ่งเป็นอ่างเก็บน้ำในหุบเขาที่ระดับความสูง 1,560 เมตรเหนือระดับน้ำทะเล ซึ่งให้ทัศนียภาพที่งดงามอย่างยิ่ง การเดินทางขึ้นไปทะเลสาบสามารถใช้กระเช้าลอยฟ้า

## อ้างอิง

หมวดหมู่:เมืองในประเทศสวิตเซอร์แลนด์
นิราศธารโศก

**นิราศธารโศก** เป็นกาพย์ห่อโคลงในพระราชนิพนธ์ของเจ้าฟ้าธรรมธิเบศไชยเชษฐ์สุริยวงศ์ ทรงพระนิพนธ์คราวเดียวกับกาพย์ห่อโคลงประพาสธารทองแดง เมื่อครั้งตามเสด็จสมเด็จพระเจ้าอยู่หัวบรมโกศไปทรงนมัสการและสมโภชรอยพระพุทธบาทสระบุรี เดิมเรียก **นิราศพระบาท** ต่อมาจึงเปลี่ยนเป็น "กาพย์ห่อโคลงนิราศธารโศก" เพื่อให้คล้องกับกาพย์ห่อโคลงนิราศธารทองแดง 

รูปแบบคำประพันธ์เป็นกาพย์ห่อโคลงจำนวน 152 บท ขึ้นต้นด้วยโคลง 4 สุภาพ 2 บท จบด้วยโคลงกระทู้ 3 บท ระบุชื่อกวีผู้ทรงนิพนธ์และระบุว่าวรรณคดีเรื่องจบบริบูรณ์ เนื้อความเริ่มด้วยการชมความงามของนางอันเป็นที่รักตามคติอินเดีย คือชมความงามทีละส่วนตั้งแต่ศีรษะจรดปลายเท้าแล้วสรุปว่า นางนั้นงามจนยากที่จะหาใครเทียม จากนั้นพรรณนาคร่ำครวญไปตามลำดับเวลา ตลอดวัน ตลอดคืน เริ่มแต่โมงเช้า สองโมงเช้า สามโมงเช้า สี่โมงเช้า ห้าโมงเช้า เที่ยง บ่ายโมง สองโมง สามโมงเย็น สี่โมงเย็น ห้าโมงเย็น ทุ่มหนึ่ง สองทุ่ม ยามหนึ่ง สี่ทุ่ม ห้าทุ่ม สองยาม เจ็ดทุ่ม แปดทุ่ม ยามสาม สิบทุ่ม ตีสิบเอ็ด จวบจนถึงเช้า แล้วคร่ำครวญไปตามลำดับวัน เดือน ฤดู ปี ตั้งแต่วันอาทิตย์ถึงวันเสาร์ เดือนห้าถึงเดือนสี่ ฤดูคิมหันต์ วัสสันต์ (วสันต์) และเหมันต์ ปีชวดถึงปีกุญ (กุน) กล่าวถึงพิธีต่าง ๆ ที่กระทำในแต่ละเดือน จากนั้นกล่าวถึงการเสด็จประพาสธารโศก		

กาพย์ห่อโคลงนิราศธารโศก พิมพ์ครั้งแรกในหนังสือ *วิทยาจารย์* ร.ศ. 130 (พ.ศ. 2452) ใช้ชื่อว่า *กาพย์ห่อโคลงนิราศเจ้าฟ้าธรรมธิเบศร์* ต่อมากรมศิลปากรตรวจสอบชำระใหม่ใน พ.ศ. 2505 ได้ทำเชิงอรรถเพิ่มเติม พร้อมรูปภาพและแผนที่ประกอบ

## อ้างอิง

หมวดหมู่:วรรณคดีประเภทโคลง
หมวดหมู่:นิราศ
หมวดหมู่:วรรณกรรมสมัยกรุงศรีอยุธยา